CELEX: C2006/178/38
Language: fi
Date: 2006-07-29 00:00:00
Title: Asia C-239/06: Kanne  29.5.2006  — Euroopan yhteisöjen komissio v. Italian tasavalta

29.7.2006   
            
            
               FI
            
            
               Euroopan unionin virallinen lehti
            
            
               C 178/24
            
         Kanne 29.5.2006 — Euroopan yhteisöjen komissio v. Italian tasavalta
   (Asia C-239/06)
   (2006/C 178/38)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamiehet: G. Wilms, C. Cattabriga, L. Visaggio)
   
      Vastaaja: Italian tasavalta
   Vaatimukset
   
               —
            
            
               Sen toteaminen, että Italian tasavalta ei ole noudattanut asetuksen (ETY, Euratom) N:o 1552/89 2, 9, 10 ja 11 artiklan eikä asetuksen (EY, Euratom) N:o 1150/2000 vastaavien säännösten mukaisia velvoitteitaan, koska se on kieltäytynyt laskemasta ja maksamasta summia, jotka olisi pitänyt siirtää yhteisön omiin varoihin, ja jotka oli lainvastaisesti jätetty kantamatta sen vuoksi, että sotilaallisiin tarkoituksiin käytettäviin materiaaleihin oli sovellettu yksipuolisesti tuontimaksuista vapauttamista, sekä viivästyskorkoja, jotka ovat syntyneet sillä perusteella, että se ei ollut välittömästi asettanut edellä mainittuja omia varoja komission käyttöön.
            
         
               —
            
            
               Italian tasavallan velvoittaminen korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komission mukaan Italian yksipuolisesti myöntämä vapautus tullimaksuista neuvoston asetuksen (EY) N:o 150/2003 (1) soveltamista edeltävänä ajanjaksona muodostaa EY 26 artiklan ja yhteisön tullilainsäädännön rikkomisen, josta on ollut seurauksena lainvastainen yhteisön omiin varoihin kuuluvien tullitulojen vähentyminen. Kantajan toistuvista vaatimuksista huolimatta Italian hallitus on kieltäytynyt laskemasta ja maksamasta yhteisölle summaa, joka vastaa näin kierrettyjä omia varoja 1.1.1998 ja 31.12.2002 välisenä aikana, sekä maksamasta tälle summalle kyseisellä alalla voimassa olevan lainsäädännön mukaisesti laskettavia viivästyskorkoja.
   
      (1)  EUVL L 25, s. 1.